মাইকোটক্সিন

মাইকোটক্সিন এক ধরনের বিষাক্ত পদার্থ যা বিভিন্ন ছত্রাক থেকে তৈরি হয়। এটি প্রাণী এবং মানুষ উভয়ের দেহেই রোগ সৃষ্টি করতে পারে। মাইকোস মানে ছত্রাক আর টক্সিন মানে বিষাক্ত কোন কিছুকে বোঝায়। এই দুইয়ে মিলেই এর নাম হয়েছে মাইকোটক্সিন। মাইকোটক্সিন দ্বারা কোন বিশেষ রাসায়নিক পদার্থকে বোঝানো হয়।

বিভিন্ন মাইকোটক্সিন মানুষ ও প্রাণীদেহে বিভিন্ন রোগ সৃষ্টি করে। উল্লেখযোগ্য কিছু মাইকোটক্সিন হল আফলাটক্সিন, ছিট্রিনিন, ফুমোনিসিন্স, অকরাটক্সিন, পাটুলিন, জিয়ারালিনন, এরগট এলকালয়েডস ইত্যাদি।

একটি ছত্রাক থেকে অনেকগুলো মাইকোটক্সিন তৈরি হতে পারে। আবার অনেকগুলো ছত্রাক মিলে একটি মাইকোটক্সিন তৈরি করতে পারে।

 খাদ্যের ক্ষেত্রে 
বিভিন্ন শস্য থেকে মাইকোটক্সিন মানুষের মধ্যে বা বিভিন্ন পশুপাখির মধ্যে প্রবেশ করতে পারে।

২০০৪ সালে, কেনিয়াতে ১২৫ জন মানুষ আফলাটক্সিন খেয়ে মৃত্যুবরণ করে। আরো ২০০ জন অসুস্থ হয়ে পড়ে। তারা গম খেয়েছিল। আর গমের মধ্যে ছিল আফলাটক্সিন। বিশেষ করে ঠিকভাবে কীটনাশক প্রয়োগ না করলে এবং সঠিকভাবে গম চাষ না করলে নানান ছত্রাক আক্রমণ করে। আর এর ফলে সেখানে নানারকম মাইকোটোক্সিন সৃষ্টি হওয়ার আশঙ্কা থেকে যায়।

কিছু কিছু খাদ্যে প্রায়শই মাইকোটক্সিন পাওয়া যায়। লাল মরিচ, শুকনো আদা ইত্যাদিতে ছত্রাক আক্রমণ স্বাভাবিক ব্যাপার।

খাদ্যকে ছত্রাকের আক্রমণ থেকে বাড়াতে হলে কয়েকটি ব্যাপারের দিকে লক্ষ্য রাখতে হবে। যেমন সঠিক আদ্রতা ও তাপমাত্রা। এছাড়া নানারকম রাসায়নিক পদার্থ ব্যবহার করেও মাইকোটক্সিন নির্মুল করা সম্ভব।

 তথ্যসূত্র 

বিষয়শ্রেণী:মাইকোটক্সিন